CELEX: 32013R0865
Language: el
Date: 2013-09-09 00:00:00
Title: Εκτελεστικός κανονισμός (ΕΕ) αριθ. 865/2013 της Επιτροπής, της 9ης Σεπτεμβρίου 2013 , για τροποποίηση του κανονισμού (ΕΚ) αριθ. 1010/2009 όσον αφορά διοικητικές διευθετήσεις με τρίτες χώρες για τα πιστοποιητικά αλιευμάτων που αφορούν προϊόντα θαλάσσιας αλιείας

10.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 241/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 865/2013 ΤΗΣ ΕΠΙΤΡΟΠΉΣ
   της 9ης Σεπτεμβρίου 2013
   για τροποποίηση του κανονισμού (ΕΚ) αριθ. 1010/2009 όσον αφορά διοικητικές διευθετήσεις με τρίτες χώρες για τα πιστοποιητικά αλιευμάτων που αφορούν προϊόντα θαλάσσιας αλιείας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (1), και ιδίως το άρθρο 12 παράγραφος 4, το άρθρο 14 παράγραφος 3, το άρθρο 20 παράγραφος 4 και το άρθρο 52,
   Εκτιμώντας τα ακόλουθα:
   
               (1)
            
            
               Οι διοικητικές διευθετήσεις με τρίτες χώρες για τα πιστοποιητικά αλιευμάτων για προϊόντα αλιείας περιέχονται στο παράρτημα IX του κανονισμού (ΕΚ) αριθ. 1010/2009 της Επιτροπής, της 22ας Οκτωβρίου 2009, περί της θέσπισης λεπτομερών κανόνων εφαρμογής του κανονισμού (ΕΚ) αριθ. 1005/2008 (2). Οι εν λόγω διευθετήσεις περιλαμβάνουν δείγματα των πιστοποιητικών αλιευμάτων που έχουν επικυρωθεί από τις αρμόδιες αρχές των οικείων τρίτων χωρών.
            
         
               (2)
            
            
               Οι αρχές της Νέας Ζηλανδίας έχουν τροποποιήσει τη διάταξη του υποδείγματος του πιστοποιητικού αλιευμάτων Νέας Ζηλανδίας.
            
         
               (3)
            
            
               Συνεπώς, είναι σκόπιμο να τροποποιηθεί ανάλογα το παράρτημα IX του κανονισμού (ΕΚ) αριθ. 1010/2009.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IX του κανονισμού (ΕΚ) αριθ. 1010/2009 τροποποιείται σύμφωνα με το παράρτημα του παρόντος κανονισμού.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Σεπτεμβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 286 της 29.10.2008, σ. 1.
   
      (2)  ΕΕ L 280 της 27.10.2009, σ. 5.
   
      ΠΑΡΑΡΤΗΜΑ
      Στην ενότητα 3 (Νέα Ζηλανδία) του παραρτήματος IX του κανονισμού (ΕΚ) αριθ. 1010/2009, το προσάρτημα 1 αντικαθίσταται από τα παρακάτω: